જોકે, ફૂમતાંના ઉપયોગમાં હંમેશાં એક વાતની તકેદારી રાખવી જરૂરી છે કે તેનો રંગ ન નીકળે. જો રંગ નીકળે તેવાં ફૂમતાંવાળી કુરતી લેશો તો કુરતી ધોયા બાદ ફૂમતાંનો રંગ કુરતી પર લાગશે. ઘણાં લોકો ફૂમતાંને જ ઝાલર તરીકે ઓળખતાં હોય છે. જોકે, ફૂમતાં અને ઝાલરમાં તફાવત છે. ઝાલરની ડિઝાઇનમાં ઘણી બધી પટ્ટીઓ હોય છે જ્યારે ફૂમતાંમાં રેસાઓનો સમૂહ હોય છે. આ ઉપરાંત ફૂમતાં ઊન ને રેશમની દોરીનાં બનેલાં હોય છે, જ્યારે ઝાલર વિવિધ પ્રકારનાં મટીરિયલમાંથી બનાવવામાં આવે છે.